CELEX: 31986R0789
Language: el
Date: 1986-03-18 00:00:00
Title: Κανονισμός (ΕΟΚ) αριθ. 789/86 της Επιτροπής της 18ης Μαρτίου 1986 που διορθώνει τον κανονισμό (ΕΟΚ) αριθ. 521/86 περί προσωρινής παρεκκλίσεως από τον κανονισμό (ΕΟΚ) αριθ. 685/69 όσον αφορά την ημερομηνία παραλαβής του βουτύρου που αγοράζεται στην παρέμβαση

Avis juridique important

|

31986R0789

Κανονισμός (ΕΟΚ) αριθ. 789/86 της Επιτροπής της 18ης Μαρτίου 1986 που διορθώνει τον κανονισμό (ΕΟΚ) αριθ. 521/86 περί προσωρινής παρεκκλίσεως από τον κανονισμό (ΕΟΚ) αριθ. 685/69 όσον αφορά την ημερομηνία παραλαβής του βουτύρου που αγοράζεται στην παρέμβαση  

Επίσημη Εφημερίδα αριθ. L 074 της 19/03/1986 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 789/86 ΤΗΣ ΕΠΙΤΡΟΠΗΣ  της 18ης Μαρτίου 1986  που διορθώνει τον κανονισμό (ΕΟΚ) αριθ. 521/86 περί προσωρινής παρεκκλίσεως από τον κανονισμό (ΕΟΚ) αριθ. 685/69 όσον αφορά την ημερομηνία παραλαβής του βουτύρου που αγοράζεται στην παρέμβαση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 5α πρώτο εδάφιο,  Εκτιμώντας:  ότι με τον κανονισμό (ΕΟΚ) αριθ. 521/86 της Επιτροπής της 27ης Φεβρουαρίου 1986 περί προσωρινής παρεκκλίσεως από τον κανονισμό (ΕΟΚ) αριθ. 685/69 όσον αφορά την ημερομηνία παραλαβής του βουτύρου που αγοράζεται στην παρέμβαση (3), αποφασίστηκε, έως και το τέλος της περιόδου 1985/86, ότι οι όροι «η παραλαβή» που αναφέρονται στα άρθρα 4 και 6 του κανονισμού (ΕΟΚ) αριθ. 685/69 αντικαθίστανται από τους όρους «η είσοδος του βουτύρου στην ψυκτική εγκατάσταση που ορίζεται από τον οργανισμό παρεμβάσεως»· ότι, προκειμένου να τηρηθεί ο σκοπός που ακολουθήθηκε από τον κανονισμό (ΕΟΚ) αριθ. 521/86, θα πρέπει να προσδιοριστεί ότι η διάταξη αυτή δεν εφαρμόζεται παρά μόνο στα άρθρα 4 και 6 παράγραφος 1 του κανονισμού (ΕΟΚ) αριθ. 685/69·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 δεύτερο εδάφιο του κανονισμού (ΕΟΚ) αριθ. 521/86 οι όροι «στα άρθρα 4 και 6» αντικαθίστανται από τους όρους «στα άρθρα 4 και 6 παράγραφος 1».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 28 Φεβρουαρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 362 της 31. 12, 1985, σ. 8.  (3) ΕΕ αριθ. L 51 της 28. 2. 1986, σ. 65.